ลุ้น SET เปิดรีบาวด์ตามตปท. รับ “ไบเดน” คว้าเก้าอี้ ปธน.คนใหม่
ลุ้น SET เปิดรีบาวด์ตามตปท. รับ "ไบเดน" คว้าเก้าอี้ ปธน.คนใหม่
ลุ้น SET เปิดรีบาวด์ตามตปท. รับ "ไบเดน" คว้าเก้าอี้ ปธน.คนใหม่
9 พ.ย. 2563

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะปรับตัวขึ้นในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้ต่างเคลื่อนไหวในแดนบวกราว 0.5 ถึงเกือบ 2% และดาวโจนส์ฟิวเจอร์สเช้านี้ก็บวกกว่า 300 จุด แม้แต่ราคาน้ำมันฟิวเจอร์สก็บวก แม้ตลาดสหรัฐฯจะมีการปรับฐานก็ตาม หลังจากที่มีความชัดเจนแล้วว่านายโจ ไบเดน ชนะการเลือกตั้งประธานาธิบดีสหรัฐฯ แม้ว่าจะต้องรอเวลาอีกระยะในการเคลียร์เรื่องต่าง ๆ ก็ตาม
ทั้งนี้คาดหวังเม็ดเงินจะไหลเข้ามาในเอเชีย โดยเฉพาะ Emerging Market เนื่องจากนโยบายของนายโจ ไบเดน จะมีการปรับขึ้นภาษีทำให้มองว่าจะมีเม็ดเงินไหลออกมา ซึ่งตลาดบ้านเราก็อาจได้รับผลบวกไปด้วย
ส่วนบ้านเราการชุมนุมทางการเมืองในประเทศก็ยังไม่ได้มีความรุนแรงอะไร คนจึงยังไม่ให้ความสำคัญมาก แต่จะต้องจับตาการแพร่ระบาดไวรัสโควิด-19 ในประเทศหลังจากที่มีผู้ติดเชื้อในประเทศ 1 รายเมื่อสุดสัปดาห์ที่ผ่านมา และมีผู้สัมผัสผู้ติดเชื้อ 290 ราย ซึ่งจะต้องติดตามจะติดเชื้อด้วยหรือไม่ อีกทั้งเงินบาทยังคงแข็งค่า และนักลงทุนต่างชาติเริ่มขายน้อยลง
พร้อมกันนี้ให้ติดตามการทยอยประกาศผลประกอบการของบริษัทจดทะเบียนงวดไตรมาส 3/63 และติดตามการปรับน้ำหนักลงทุนของ MSCI ในสัปดาห์นี้ โดยให้แนวรับ 1,251 จุด ส่วนแนวต้าน 1,275-1,280 จุด
 
 